Skok en hartseer ná dood van Olimpiese atleet | Maroela Media
Mbulaeni Mulaudzi Foto: all-athletics.com
President Jacob Zuma is een van talle wat hul medelye betoon het met die Olimpiese silwermedalje-middelafstandatleet Mbulaeni Mulaudzi (34) wat Vrydag in 'n motorongeluk oorlede is.
Een van die atleet se talle hoogtepunte was toe hy in 2004 Suid-Afrika se vlag gedra het tydens die openingseremonie van die Olimpiese Spele in Athene. Hy het tydens dié spele 'n silwer medalje in die 800 m-baanitem gewen.
"Die nasie het 'n ware held verloor," het Zuma in 'n verklaring gesê. "Hy was een van ons mees gedissiplineerde en talentvolle atlete wat die Suid-Afrikaanse vlag hoog laat wapper het in die sportwêreld."
Die Suid-Afrikaanse Sportkonfederasie Olimpiese Komitee (Sascoc) het gesê hy is hartseer en geskok oor Mulaudzi se onverwagse dood, en dat sy nalatenskap vir altyd sal voortleef.
Die ANC het gesê sy dood beroof SA van 'n talentvolle atleet, en die ANC-jeugliga het gesê hy sal altyd trots bly op Mulaudzi.
Volgens Mac Maharaj, die presidensie se woordvoerder, het die motorongeluk in Johannesburg plaasgevind toe Mulaudzi op pad was na 'n vergadering van Atletiek Suid-Afrika (ASA). Meer besonderhede oor die ongeluk is nog nie bekend nie.
Khotso Mokoena, mede-atleet en Olimpiese silwermedalje-verspringatleet, het sy medelye op Twitter betoon: "Ek het 'n broer, 'n vriend, 'n kampioen verloor! Hartseer nuus vir my siel! Ek gaan jou mis, broer! RIV…"
Hier volg meer huldeblyke wat op Twitter instroom.
Tweets about "Mbulaeni Mulaudzi"
Medelye vir n atleet deur zuma wat van medelyn aan boere se familie nadat hulle vermoor word. Maar nee dit word nie gedoen te veel gevra